**ZADARSKA ŽUPANIJA**

**SREDNJA ŠKOLA BARTULA KAŠIĆA PAG**

Ante Starčevića 9

Tel. 023/611-720

OIB: 45554793301

e-mail: ured@ss-bkasica-pag.skole.hr

KLASA: 602-03-01/20-01/19

URBROJ: 2198-1-68-01-20-05

U Pagu, 4. prosinca 2020.g.

Na temelju točke II. i III. Odluke o načinu izvođenja nastave u osnovnim i srednjim školama kao i na visokim učilištima te obavljanju rada u ustanovama predškolskog odgoja i obrazovanja u uvjetima epidemije COVID-19 (N.N. 99/2020.) Vlade RH, a sukladno Modelima i preporukama za rad u uvjetima povezanim s bolesti COVID-19 u školskoj 2020/2021. godini Ministarstva znanosti i obrazovanja, članka 125. Zakona o odgoju i obrazovanju u osnovnoj i srednjoj školi („Narodne novine“, br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19. i 64/20.), članka 7. stavka 2. Zakona o radu („Narodne novine“, br. 93/14., 127/17. i 98/19.), i članka 78. Statuta Škole, ravnateljica Škole dana 4. prosinca 2020. godine donosi

 O D L U K U

 o prelasku Škole na održavanje nastave po Modelu A – nastava u Školi

Zbog poboljšanja epidemiološke situacije u Školi, budući da nema nastavnika i učenika pozitivnih na COVID-19, kao i onih kojima je određena samoizolacija, a u skladu s preporukama Stožera Civilne zaštite Grada Paga, održavanje nastave u Srednjoj školi Bartula Kašića Pag za sve razredne odjele prelazi s Modela C na Model A – nastava u Školi, od ponedjeljka, 7. prosinca 2020. godine.

Nastava će se odvijati prema redovnom i trenutno važećem rasporedu.

Za vrijeme nastave, pozivamo sve učenike i nastavnike na maksimalno poštivanje svih epidemioloških mjera i odgovorno ponašanje kako bi se nastava u Školi mogla odvijati bez posljedica.

 Ravnateljica:

 Marija Pećirko, prof., v.r.